Konseya Rayberdişî ya Kongreya Neteweyîye ya Kurdîstanî (KNK) pê eşkerayîyêka nuştekîye Roşanê Paskalya yê asûr, sûryan, kildan, armenî û pêro bawermendanê mesihîyan ê Kurdîstanî fîraz kerd.
KNKyî bale ante tehlukeyê Covid-19î ser û vat semedê vîrusê Korona ra Roşanê Paskalya do bi hawayêkê girseyî nêro fîrazkerdene.
KNKyî eşkerayîya xo de wina vat: ''Nê rojanê tarîxî yan de fîrazkerdişê Roşanê Paskalya do hêzêkê pîlî û îradeyêkê xurtî bido têkoşînê vera nêweşîye, awankerdişê cuyêka hempare. Ma bi zerrîgermî roşanê Paskalya yê pêro bawermendanê Kurdîstanî û dinya fîraz kenê. Ma hêvî kenê ke no roşan bibo wesîleyaê serkewtişê têkoşînî û haştîyêka mende.''
